cyanic-selkie/wikianc huggingface dataset:
Gaston (uškatec)
Povodne, smrť a narodenie pohrobka
Počas povodní v lete 2002 spodnú časť ZOO zaliala voda. Gaston i ostatní sa držali na území svojho výbehu a krúžili. Rozohnala ich až utrhnutá divácka tribúna 12. augusta. Potom sa snažili dať opäť dohromady, nájsť jeden druhého, a svoje domovské územie, väčšinou však neúspešne. Gaston sa najprv zdržoval v zaplavenom výbehu sloníc, ale počas nasledujúceho dňa odtiaľ zmizol a začal unikať po Vltave. Hoci bol videný na mnohých miestach, pokusy o jeho chytenie zlyhávali. Zoológom zo záhrady v Ústí nad Labem sa ho podarilo aspoň nakŕmiť. Až 19. augusta ho chytili nemeckí záchranári v Lutherstadt-Wittenbergu potom, čo preplával vyše 300 kilometrov. Ešte v ten deň sa vydal na cestu za ním český tím; Gaston ale náhle zomrel na následky stresu, únavy a vyčerpania. Chladná voda ani dočasný nedostatok jedla mu neublížili a následná pitva neodhalila žiadne zranenie. Mal v tom období 12 rokov. Nasledujúce leto 2003 sa Báre neočakávane narodilo mláďa, Gastonov posmrtný potomok. Je to samička Abeba, ktorá žije v ZOO Praha dodnes (August 2011) spolu s Bárou, Julinkou a Gastonovým potomkom Melounom. V máji 2011 sa Abebe a Melounovi narodilo mláďa.
Juba (mesto)
náhľad|Tradičná stavba v meste Džúbá náhľad|Džúbá - pohľad Juba (po anglicky) alebo Džúbá je hlavné mesto štátu Južný Sudán.
Poloha
Mesto sa nachádza v južnej časti krajiny neďaleko štátnych hraníc s Ugandou a Keňou. Je aj správnym centrom administratívnej jednotky Al-Istiwá'íja al-wustá. Rozkladá sa na oboch brehoch rieky Biely Níl.
Dejiny
Prvé zmienky o meste pochádzajú z druhej polovice 19. storočia. Mesto bolo známe pod názvom Gondokoro a nachádzala sa v ňom misijná stanica. V roku 1947 bola v meste Juba podpísaná dohoda o spojení Severného a Južného Sudánu. Neskôr sa mesto stalo jednou z opôr boja za nezávislosť Južného Sudánu.
Infraštruktúra
Mesto je významným dopravným uzlom štátu. Nachádza sa tu riečny prístav na rieke Biely Níl. Okrem toho je tu medzinárodné letisko, križovatka ciest a cez mesto prechádza aj železnica.
Inštitúcie
Juba sa po vyhlásení stala miestom, kde sídlia zastupiteľské orgány iných štátov a medzinárodných organizácií. Sídli tu aj juhosudánska katolícka univerzita, ktorá bola založená v roku 1977. Mesto je aj centrom stredných škôl, kultúrnych a ekonomických inštitúcií, priemyselných podnikov. Po vyhlásení nezávislosti začína meniť svoju tvár. Budujú sa tu asfaltové cesty a budovy pre nové úrady. V meste Juba sa nachádzajú aj kresťanské kostoly, medzi ktoré patrí aj rímskokatolícka Katedrála svätej Terézie.
Android Things
Android Things (kódový názov Brillo alebo Projekt Brillo) je platforma založená na operačnom systéme android od spoločnosti Google, predstavená na Google I/O 2015. Je zameraná na použitie s nízkoenergetickými zariadeniami s malou pamäťou Internet of Things (IoT), ktoré sú obyčajne vyrobené z rôznych platforiem mikrokontrolérov.
Má podporovať Bluetooth low energy a Wi-Fi.
Spolu s Brillo, Google tiež predstavil protokol Weave, ktorý majú používať tieto zariadenia na komunikáciu s inými zariadeniami a predpokladá, že sa zavedie aj medzi inými operačnými systémami pre IoT.
Fat Old Sun
Live a alternatívne verzie
Skladba bola súčasťou Atom Heart Mother World Tour (1970-71), kde bola pretransformovaná z folkovej balady na predĺžený progresívny jam.
Neskôr získala väčšiu slávu hlavne vďaka Gilmourovej sólovej tvorbe. V akustickej podobe zaznela na jeho akustickom turné (2001-02). Ďalej bola súčasťou setlistu aj na jeho ďalšom turné, a to On An Island Tour (2006), kde zaznela už skôr v pôvodnej podobe. Live verzie je možne vidieť z predstavení v Royal Albert Hall (Remember That Night - 2007) a v poľskom Gdansku (Live in Gdansk - 2008). „Fat Old Sun“ bola taktiež súčasťou aj nasledujúceho turné Rattle That Lock Tour (2015-16).
Amasis
Amasis môže byť: Amasis môže byť aj:
Evanjelický kostol v Kameňanoch
Evanjelický kostol v Kameňanoch je pôvodne románsky kostol, ktorý bol vyhlásený za národnú kultúrnu pamiatku dňa 6. mája 1963. Ide o jednoloďovú stredovekú stavbu s výraznou apsidou. Objekt nesie prvky románskeho, gotického a barokového slohu s hodnotnými freskami v interiéri.
Dejiny
Kostol evanjelickej a. v. Cirkvi v Kameňanoch je jednoloďový kostol s polkruhovou apsidou. Kameňany (hist. Kövi, Castrum Kowi), patria medzi najstaršie obce Gemera. Prvýkrát sa spomínajú v darovacej listine kráľa Bela IV., z roku 1243 kedy usadlosť daruje Ditrichovi a Filipovi Bebekovi. V obci vznikol kláštor františkánov, ktorého pozostatok je predmetný kostol. Pôvodné patrocínium Svätému Ladislavovi je doložené v roku 1688. Jeho románsky pôvod pripomína polkruhová apsida so zaslepeným východným oknom. Historik Václav Mencl vo svojej štúdii „Stredoveká architektúra na Slovensku” zaradil kameňanský kostol medzi románske kostoly neskorého obdobia. Pri kostole sa nachádza budova bývalej cirkevnej školy, ktorá svedčí o bývalej sláve a bohatstve Kamenian. V obci sa spomína aj kláštor františkánov, ktorý zanikol v 15. storočí.
Architektúra kostola
Apsida, podstatne nižšia ako pôvodná loď je klenutá hladkou konchou zdobenou barokovým štukovým zrkadlom. Víťazný oblúk s lomenou archivoltou, tvorený opracovaným kameňom so soklom a jednoducho profilovanou rímsou. Loď bola pôvodne plochostropá, v renesancii zaklenutá valenou klenbou s lunetami. Keďže renesančná klenba je značne nižšia ako pôvodný drevený strop, záklenky pôvodných gotických okien sa dostali do krovu. Na povalu sa v 18. storočí dostali aj gotické fresky, ktoré pokrývali stenu nad víťazným oblúkom. V 19. storočí bol priestor svätyne obohatený klasicistickým oltárom s ústrednou olejomaľbou od Jozefa Czauczika. Organ z roku 1804 je dielom Františka Eduarda Pecníka.
Fresky v kameňanskom kostole
Existencia nástenných malieb v kameňanskom kostole, bola známa predovšetkým vďaka zachovalým fragmentom stredovekej výzdoby čelnej steny lode nad víťazným oblúkom, ktoré sa dostali po zaklenutí lode v 18. storočí do povalového priestoru. O nich je všeobecne známe už od roku 1876, keď sa o nich zmienil I. Nagy v časopise „Torténelmi Lapok” (Historické noviny). V súčasnej dobe je stav fresiek v zlom stave a sú slabo čitateľné. Sú zachované len tri figúry anjelov v životnej veľkosti na pravej strane. Omietky a maľby si vyžadujú konzerváciu, aj keď proces ich degradácie je už v dnešnej dobe zastavený.
V roku 1958 poslucháči vysokej školy výtvarných umení v Bratislave pod vedením Prof. Karola Veselého vykonali overovaciu sondáž v rozsahu dvoch sond v presbytériu za oltárom a dvoch sond na južnej stene lode. V sondách v presbytériu odkryli časti dvoch figúr v nadživotnej veľkosti so zvyškami pastíglií a reliéfmi svätožiar. Prvá sonda na severnej zvislej stene lode odkrýva stredovekú freskovú ornamentálnu výzdobu a druhá na klenbe dokazuje jednoduchú ornamentiku barokového obdobia.
Milan Togner vo svojom výskume z roku 1977 na základe sond za oltárom označil maľbu za dielo nesúce črty lombardského maliarstva trecenta.
Vznik malieb sa po výskumoch a reštaurátorských prácach prebiehajúcich od roku 2011 a predbežných výskumoch Evy Szakálos datuje na začiatok 15. storočia. Autorstvo fresiek sa na základe výskumov tímu reštaurátorov Petra Koreňa, Juraja Gregoreka a Martina Vojtka aktuálne pripisuje sienskemu maliarovi.
Použitá technika „puncovania” na povrchu omietky s ornamentami je v rámci dnešného Slovenska ale aj územia historického Uhorska momentálne jediná známa.
V lodi kostola bola na severnej stene v rozšírenej sonde nájdená freska s témou Metercie a Panny Márie v mandorle maľovanej v duchu talianskej renesancie. Tieto nálezy sú predmetom skúmania.
Počas odkryvov bola nájdená románska sedília v pozadí s gotickou freskou s témou troch svätých biskupov a gotické pastofórium.
Bezdrôtová komunikácia
Bezdrôtová komunikácia je komunikácia, ktorá spočíva v spojení dvoch subjektov iným spôsobom, než mechanicky (káblom). Podľa typu nosného média môžeme rozlišovať medzi komunikáciou optickou (svetlo), rádiovou a sonickou (zvuk). Vzdialenosť medzi komunikujúcimi bodmi môže byť od niekoľkých metrov (infračervený ovládač televízora) do miliónov kilometrov (komunikácia družíc v kozmickom priestore). Bezdrôtovú komunikáciu vnímame ako jeden z odborov v telekomunikáciách.
Termín bezdrôtová technológia je používaný v odbore mobilných zariadení, ako sú mobilné telefóny, PDA, ale nájdeme ju aj v GPS zariadeniach, satelitnej televízii a inde. V zásade sa pri bezdrôtovej komunikácii vždy používa vlnenie určitej frekvencie.
Termín bezdrôtové pripojenie označuje pripojenie k počítačovej sieti (najčastejšie Internet) využívajúce bezdrôtovú komunikáciu.
Oficiálnym objaviteľom bezdrôtovej komunikácie je Nikola Tesla.
Majstrovstvá ASEAN vo futsale mužov 2008
Majstrovstvá ASEAN vo futsale mužov 2008 bol v poradí 6. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 27.31. augusta 2008 v Bangkoku, v Thajsku, za účasti 8 tímov. Nováčikom turnaja bolo družstvo Laosu; Thajsko sa zasa predstavilo s tímom, ktorý bol zložený prevažne z hráčov do 21 rokov. Thajsko bolo organizátorom subkontinentálneho šampionátu štvrtýkrát, predtým hostilo toto podujatie v rokoch 2005, 2006 a 2007, zakaždým v Bangkoku. Všetky zápasy sa odohrali v aréne Nimibutr Stadium. Titul šiestykrát v rade získalo domáce 🇹🇭, ktoré vo finálovom stretnutí zvíťazilo nad 🇮🇩.
Fakulta humanitných a prírodných vied Prešovskej univerzity v Prešove
Fakulta humanitných a prírodných vied Prešovskej univerzity v Prešove (skr. FHPV PU) je jednou z ôsmich fakúlt Prešovskej univerzity v Prešove. FHPV PU je akademickou inštitúciou so špecifickou vzdelávacou a vedeckou orientáciou. Činnosť fakulty sa opiera o veľmi dobrú vedecko-pedagogickú základňu, moderné priestory a špičkovú prístrojovú infraštruktúru. Realizuje bakalárske, magisterské, inžinierske, doktorandské štúdium, habilitácie a inaugurácie, udeľuje tituly bakalár, magister, inžinier, PhD., docent, profesor.
História
Vznik Fakulty humanitných a prírodných vied súvisel s konštituovaním Prešovskej univerzity v Prešove prostredníctvom prijatia zákona NR SR č. 361/1996 Z.z. o rozdelení Univerzity P. J. Šafárika v Košiciach, ktorý nadobudol účinnosť 1.1.1997. FHPV PU sa stala jednou z piatich zakladajúcich fakúlt Prešovskej univerzity v Prešove. Od svojho vzniku prešla mnohými organizačnými zmenami (presun katedier so spoločenskovedným zameraním na Filozofickú fakultu Prešovskej univerzity v Prešove, alebo tranformácia niektorých katedier na nové fakulty). Posledná reorganizácia sa udiala v r. 2010, kedy sa štruktúra pracoviska ustálila na siedmich katedrách (tri v pôsobnosti ústavu) a Centre výpočtovej techniky. V súčasnosti FHPV PU patrí k trom najväčším fakultám Prešovskej univerzity v Prešove.
Dekani
Na čele Fakulty humanitných a prírodných vied Prešovskej univerzity v Prešove stáli dekani:
Štúdium
FHPV je vysokoškolské vzdelávacie a vedecké pracovisko, ktoré zabezpečuje prípravu pedagógov v študijných odboroch učiteľstvo akademických predmetov, učiteľstvo profesijných predmetov a praktickej prípravy v dvojodborovom i jednoodborovom štúdiu. Poskytuje tiež štúdium neučiteľských - vedeckých študijných programoch. Pedagogický proces a vedecko-výskumnú činnosť zabezpečujú: Fakulta ponúka denné učiteľské štúdium na Bc. a Mgr. stupni, denné a externé neučiteľské štúdium na Bc., Mgr., Ing., PhD. stupni. Na učiteľskom štúdiu je možné študijné programy vzájomne kombinovať v rámci FHPV PU a aj medzi ďalšími fakultami PU v Prešove. Fakulta rozvíja veľmi intenzívne medzinárodnú spoluprácu prostredníctvom programov umožňujúcich mobility študentom a pedagógom (ERASMUS, CEEPUS).
Veda a výskum
Fakulta humanitných a prírodných vied Prešovskej univerzity v Prešove rozvíja základný a aplikovaný výskum v perspektívnych odboroch. Vychádzajúc z hodnotenia Akademickej rankingovej a ratingovej agentúry ARRA patrí fakulta v skupine humanitných a filozofických fakúlt k dlhodobo najlepším na Slovensku.
Vedecko-výskumné aktivity Katedry biológie sú zamerané na štúdium rómskej populácie z antropologického, ekologického, genetického a zdravotného hľadiska, populačno-genetické štúdie a identifikáciu molekulárnych mechanizmov etiológie vybraných klinicko-genetických ochorení a transfer vedeckých poznatkov do klinickej praxe.
Výskum na Katedre ekológie sa zameriava na štúdium biologicky aktívnych látok z rastlinných extraktov a silíc, ekofyziologických procesov živočíchov a rastlín v súvislosti s pôsobením faktorov prostredia, biodiverzitu organizmov s dôrazom na vzťahy druhov medzi sebou v jednotlivých biotopoch, behaviorálnu ekológiu živočíchov a človeka, ekológiu parazitov a biologických základov ochrany prírody. Katedra dlhodobo spolupracuje s výskumným ústavom pôdoznalectva a ochrany pôdy, so spoločnosťou Medicproduct a.s. a s ďalšími environmentálno-ekologicky orientovanými pracoviskami.
Tematické zameranie výskumu na Katedre fyziky, matematiky a techniky je heterogénne. Oddelenie fyziky sa v oblasti teórie vyučovania fyziky zameriava na aktuálne vzdelávacie problémy, využívanie moderných informačných technológií vo vyučovaní fyzikálnych a astronomických disciplín. V základnom výskume je to predovšetkým štúdium tepelných, elektrických a magnetických vlastností látok s dôrazom na oblasť nízkych teplôt. Aplikovaný výskum sa orientuje na problematiku štúdia kondenzovaných látok a akustiky, problematiku hviezdnej astronómie a na štúdium elektrofyzikálnych fotoelektrických a magnetoelektrických vlastností za účelom ich využitia v snímačoch, žiaričoch a pri zázname informácií. Oddelenie matematiky je zapojené do vedeckých projektov v odbore algebraických štruktúr, venuje sa štúdiu kvalitatívnych vlastností riešení systémov nelineárnych diferenciálnych rovníc, variačnej analýzy na fibrovaných priestoroch a ich zovšeobecnení, taktiež výskumu v oblasti aplikácie štatistických metód vo vedách a športe. Vedecká činnosť oddelenia techniky je zameraná na vývoj a výskum materiálnych didaktických prostriedkov pre oblasť technických odborných predmetov, integráciu informačných technológií do edukácie so zameraním na inováciu technickej výchovy.
Výskum na Katedre geografie a regionálneho rozvoja zahŕňa fyzickogeografickú a geoekologickú analýzu a syntézu, geomorfologickú analýzu, výskum potenciálu využívania obnoviteľných zdrojov energie, priestorové analýzy a modelovanie, politicko-geografický a geopolitický výskum, globalistiku, problematiku miestneho a regionálneho rozvoja, reliogiózno-geografický výskum, environmentálne záťaže, demografické analýzy a prognózy, využívanie potenciálu poľnohospodárskych pôd, geografiu turizmu, štúdium kultúrnej krajiny a rómskej populácie.
Činnosť Katedry pedagogiky vo vedeckom výskume sa zameriava na sociológiu výchovy a rodinnú výchovu, na prípravu učiteľov, sociálno-patologické problémy výchovy, edukáciu rómskych detí a multikultúrnu výchovu. Výskum a výučba na Katedre andragogiky - dlhé roky známej pod názvom „výchova a vzdelávanie dospelých“ - sa zameriava na rozvíjanie teoretických základov vied o výchove, andragogiky a uplatňovanie jeho výsledkov vo vyučovacom procese a spoločenskej praxi. Orientuje sa najmä na otázky andragogickej teórie, teórie a praxe kvality pracovného života zamestnancov, rozvoja ľudských zdrojov, andragogickej diagnostiky, poradenstva v ďalšom vzdelávaní, informačných technológií vo vzdelávaní, dištančného vzdelávania, formy a metód neformálneho vzdelávania, problematiku vzdelávania a integrácie Rómov, problematiku edukácie seniorov, dejín najstarších učiteľských ústavov na Slovensku, osobností prešovského školstva v historickom kontexte. Katedra psychológie rieši výskumné úlohy v oblasti diskriminácie, mobbingu, bullyingu v pracovnom procese, nondirektívneho prístupu vo výchove a vzdelávaní učiteľov. Pracovníci sa podieľajú na metodicko-odbornej a materiálnej príprave študijného programu hudobná výchova pre nevidiacich a slabozrakých.
Aero A.100
Aero A.100 (v niektorých zdrojoch označovaný ako A 100 alebo A-100) bol diaľkový prieskumný a bombardovací dvojplošník, skonštruovaný firmou Aero v 30. rokoch 20. storočia.
Vznik a vývoj
Prudko sa zhoršujúca medzinárodná politická situácia v tridsiatych rokoch 20. storočia donútila k modernizácii svojho leteckého parku aj československú armádu. V súlade s touto situáciou bol v roku 1932 ministerstvom národnej obrany vyhlásený tender na nový moderný diaľkový prieskumný a bombardovací stroj, tzv. „jednotného typu“, ktorý by nahradil zastarané lietadlá A.11, Š.16 a AP.32. Dokumentáciu odoslali 4 firmy: Aero, Praga, Letov a Avia, podľa nej boli na stavbu prototypov vybrané Aero A.100 a E.36 (BH.36). Keďže stroj firmy Praga nebol dokončený včas, konkurz vyhrala firma Aero.
V dobe svojho vzniku bolo Aero A.100 rýchle dvojplošné lietadlo aerodynamického tvaru. Na verejnosti bol dvojplošník po prvýkrát predvedený 10. septembra 1933 na leteckom dni v Prahe, pilotovaný firemným pilotom Vnukom. V čase svojho predstavenia na leteckej prehliadke prebiehali záverečné vojskové skúšky, trvajúce od mája 1933 do októbra 1933. Medzi hlavné problémy nového lietadla patrili vibrácie trupu a to hlavne chvostových plôch a koncov krídel. Problémy spôsobovali aj letové vlastnosti po inštalácii vojenského vybavenia. Preto vydalo ministerstvo pokyn prepracovať stroj, pričom boli prekonštruované konce krídel, chvostových plôch, bola predĺžená predná časť trupu a iné úpravy.
Prvú objednávku od ministerstva dostala firma Aero 18. októbra 1933 v počte 11 lietadiel A.100, pričom armáda ich preberala od júla do októbra 1934. Druhá objednávka v počte 33 ks bola prebraná armádou medzi januárom a májom 1935.
Operačné nasadenie
thumb|right|Aero A.101
Kvôli svojej rýchlosti bol A.100 používaný hlavne na prieskumné účely a tak najčastejšie tvoril výzbroj prieskumných letiek. Prieskumná verzia mohla vo vzduchu vydržať až 5 hodín. Lietadlo v bombardovacej verzii unieslo bômb. Pod trupom boli 4 závesníky pre bomby od do, pričom v trupovej bombovnici mohli byť umiestnené bomby do hmotnosti až. Lietadlá sa zúčastnili mobilizácie v roku 1938 a slúžili na výcvik aj vo Vojenskom leteckom učilišti v Prostějove.
Typ Aero A.101, totožný s A.100, až na motor Asso, bol predaný v počte približne 50 ks do republikánskeho Španielska, kde bojoval v Španielskej občianskej vojne.
Používatelia
22px|border Česko-Slovensko
22px|border Slovensko
22px|border Nemecko
22px|border Španielsko
Technické údaje
Stroj A.100 bol dvojmiestny diaľkový prieskumný a bombardovací dvojplošník zmiešanej konštrukcie s pevným podvozkom. Trup priehradovej konštrukcie bol zvarený z oceľových rúrok, na tieto konštrukcii bola upevnená tvarová karoséria s eliptickým prierezom. Prednú časť trupu kryli duralové panely a zvyšok bol potiahnutý plátnom. Krídla boli dvojnosníkové, klasickej drevenej konštrukcie, potiahnuté plátnom. Vyvážené krídelka kovovej konštrukcie a pláteným poťahom boli umiestnené len na hornom krídle. Medzikrídelné vzpery boli tvorené oceľovými rúrkami s profilovaným zákrytom. Vnútorné výstuhy krídel tvorili dvojité profilované laná, neskôr profilované drôty firmy Avia. Chvostové plochy mali kostru zvarenú z oceľových rúrok a boli potiahnuté plátnom. Podvozok s kolesami s priemerom 800 x bol vybavený brzdami Dunlop. Ostrohu tvorila oceľová rúrka s vymeniteľnou pätkou. Pohonnou jednotkou bol vodou chladený dvanásťvalec Avia Hispano Suiza Vr-36, ktorý mal objem 36, 05 l a výkon 544 kW pri 2 100 ot./min. Motor bol vybavený reduktorom na vrtuli s prevodom 1:2. Palivo tvorila zmes benzínu a benzolu v pomere 70:30. Okovaná vrtuľa Aero mala priemer. V diaľkovej prieskumnej verzii bolo lietadlo vyzbrojené 4 guľometmi. Za motorom na oboch stranách trupu boli 2 synchronizované guľomety ''vz. 29'', kalibru, ovládané pilotom. Pozorovateľ ovládal dvojitý otočný guľomet ''vz. 30, kalibru, ktorý bol inštalovaný na vysúvateľnej guľometnej lafete Šu-31'', firmy Škoda. Každý guľomet mal zásobu nábojov vo ôsmich zásobníkoch po 70 ks.
Apl.de.ap
apl.de.ap, vlastným menom Allan Pineda Lindo Jr. (* 28. november 1974, Angeles, Filipíny), je americký reper a producent. Najviac je však známy ako člen skupiny The Black Eyed Peas.
Životopis
Allan je filipínskeho a afro-amerického pôvodu. Jeho otec bol americký letec, ktorý slúžil na Clark Air Base a krátko po Allanovom narodení rodinu opustil. Výchova Allana a jeho šiestich súrodencov teda zostala na matke, Christine Pineda. Ako dieťa jazdil Allan hodinu do školy a zo školy takzvanými jeepneys, čo sú filipínske „autobusy“ vyrobené z amerických vojenských džípov, ktoré zostali po druhej svetovej vojne. Okrem toho sa tiež snažil rodine pomôcť pestovaním sladkých zemiakov, kukurice, cukrovej trstiny a ryže. V jedenástich rokoch sa dostal do Spojených štátov kvôli nystagmu, čo je očná vada, ktorá spôsobuje nekontrolovateľné, rýchle a trhavé pohyby očí. Tam počas cesty do Disneylandu povedal, že by rád v Štátoch zostal.
V štrnástich rokoch sa teda natrvalo presťahoval do USA, kde žil s pánom Hudgensom (sponzor organizácie, ktorá Allanovi umožnila liečenie jeho choroby v USA). V Los Angeles navštevoval Strednú školu Johna Marshala a stretol Williama Adamsa, synovca spolubývajúcich pána Hudgensa. Spoločná láska k hudbe ich podnietila k založeniu break-dance crew s názvom Tribal Nation, s ktorou pravidelne vystupovali v južnej Kalifornii. Jedného dňa Allan pracoval na beate, kde použil svoje iniciály – A.P.L – a jeho prezývka bola na svete.
Apl sa tiež venuje charitatívnej činnosti. Založil Jeepney Music, ktorá pomáha filipínskym umelcom robiť spoločne benefičnú show a nahrávať piesne, aby ukázali svoje filipínske rytmy celému svetu.
Rodina
Aplova matka je Christina Pineda a jeho otec bol americký letec. Vyrastal so štyrmi bratmi a dvoma sestrami. Jeho mladší brat spáchal samovraždu a jeho najmladší brat bol vo veku 21 rokov zavraždený dvojicou neznámych útočníkov, keď čakal v aute na svoju priateľku pred jej domom.
Sólová kariéra
Apl má svoje sólové piesne, ktoré sú na albumoch Black Eyed Peas, a s ktorými mu pomáhali aj ostatní členovia kapely.
Na doske Elephunk sa nachádza pieseň „APL Song“, kde apl rozpráva svoj životný príbeh, vzdáva poctu svojmu bratovi Arnelovi a tiež Filipíncom, ktorí bojovali počas druhej svetovej vojny v USA. Vo filipínskych hitparádach dosiahol tento song prvú priečku.
V albume Monkey Business nájdeme song „Bebot“, čo v preklade z filipínčiny znamená Pekné dievča. Videoklip bol natáčaný v Los Angeles na začiatku júla 2006 a má dve verzie – Bebot generation one a Bebot generation two.
Aj na albume Black Eyed Peas nazvanom The E.N.D. je Aplova pieseň, tentoraz s názvom „Mare“, v ktorej obdivuje tanec filipínskych dievčat.
Apl vydal aj svoj prvý sólový album U Can Dream. Na albume spolupracoval s filipínsko-americkými interpretmi, napríklad s Chadom Hugom zo skupiny The Neptunes. 3. januára roku 2009 vydal apl prvý singel z rovnomenného albumu –„U Can Dream“ feat. Billy Crawford. V auguste sa objavil videoklip k druhému singlu „Mama Filipina“.
V roku 2009 tiež vydal skladbu v spolupráci s ministerstvom cestovného ruchu na Filipínach – „Take Me to The Philippines“.
Kéfisodotos Mladší
náhľad|Faniciulla, Dievčina z Anzia (Museo delle Terme, [[Rím) je pravdepodobne dielom Kéfisodota ]] Kéfisodotos bol grécky sochár v 4. storočí pred Kr. Kéfisodotos bol syn slávneho aténskeho sochárskeho majstra Praxitela. Volal sa po svojom starom otcovi a bol už štvrtým sochárom v rodine. So svojim otcom a bratom Timarchom pracovali prevažne na gréckej pevnine, ale prijímali objednávky i inde (na ostrovoch i v Malej Ázii).
O sochárskych dielach Kéfisodota (už nezachovaných) nám podávajú svedectvá starovekí autori a epigrafické nálezy na podstavcoch. Rímsky spisovateľ Plínius o jeho dielach uvádza: „''Od neho je všeobecne známe obdivuhodné súsošie v Pergame, kde prsty zápasníkov, vtlačené do tela, sú také prirodzené, že celkom potláčajú u pozorovateľa predstavu mramoru. V Ríme je možné od neho vidieť Latonu vo svätyni na Palatíne, Venušu v pomníkoch Pollia Asinia a medzi stĺporadím Octavie (Porticus Octaviae) v chráme bohyne Juno Aesculapa a Dianu.“ Staroveký cestovateľ Pausanias na svojich cestách po Grécku videl spoločné diela synov Praxitela, a to v aténskom chráme boha Area sochu bohyne vojny Enyo a oltár v boiótskych Tébach, na pôvodnom mieste Kadmovho paláca'' (na námestí akropole), najpozoruhodnejšej tébskej pamiatky.
Medzi stratené diela bratov patrí socha aténskeho dramatika Menadra, ktorej podstavec s nápisom objavili v Atike. Niektoré repliky (aj fresky, Menandrova freska z vily v Pompejách) tejto sochy sa zachovali. Menander sedí pohodlne na stoličke, hlavu má vztýčenú a v tvári má výraz svetaskúseného muža. V Atike bol objavený aj podstavec s nápisom pôvodne nimi zhotovenej sochy ich strýka Theoxenida.
Miroslavské kopce
Ochrana
Predmetom ochrany sú skalné spoločenstvá a vegetácia teplomilných stepných lád s výskytom chránených druhov rastlín a živočíchov. Územie rezervácie je poškodené poľnohospodárskou činnosťou, na Prednom Markovom kopci stojí vodojem. Podľa plánu starostlivosti by malo dôjsť k odstráneniu nepôvodných drevín, najmä agátu a borovice čiernej.
Geológia
Podložie je tvorené polymiktným miroslavským zlepencom karbónského veku (stefan) a neogénnymi (egenburg-otnang) brakickými až sladkovodnými kremennými pieskami s telesami piesčitých ílov a štrkov. Kvartérny pokryv tvoria pleistocénne spraše a holocénne piesčitohlinité sedimenty.
Flóra
Najhodnotnejším a zároveň najrozšírenejším porastom sú širokolisté suché trávniky, pre ktoré sú typické stoklas vzpriamený, kostrava žliabkatá, mednička sedmohradská, ometlina štíhla, cesnak žltý, modrica nebadaná, menej častý je sezel feniklový, klinček kartuziánsky, oman vŕbolistý, chlpánik Bauhinov, v nízkych trstnatých trávnikoch dominuje kostrava valeská, ostrica nízka a kavyľ vláskovitý, dopĺňajú ich jagavka konáristá, sezel sivý, nátržník piesočný alebo dúška včasná, na zlepencových odkryvoch rastie kostrava sivá, tarica horská, lomikameň trojprstý, rozchodník prudký, v skalných štrbinách slezinník rutovitý. Z osobitne chránených rastlín sú zastúpené astra kopcová, zlatovlások obyčajný, kozinec vičencovitý, nevädza Triumfettova, guľôčka bodkovaná, slamiha piesočná, poniklec lúčny, divozel tmavočervený a rad ďalších.
Fauna
Zo zástupcov teplomilnej entomofauny to sú modlivka zelená, bystrušky, húseničiar pižmový, hrobárik veľký, hnojníci, zlatohlávok uhorský, krasoňi, pásavky a májky, z motýľov piadivka zanovätníková, očkáň ovsíkový, zo stavovcov jašterica krátkohlavá a vtáky - strnádka lúčna, prepelica poľná, jarabica poľná, pŕhľaviar červenkastý, penica jarabá, krutohlav hnedý alebo ďateľ hnedkavý.
Anna Dušková
Spoločne so svojim prvým partnerom Martinom Bidařom sú prvými českými krasokorčuliarmi v histórii, ktorí získali titul juniorských majstrov sveta (v roku 2016), držiteľmi troch strieborných medailí z juniorských súťaží prestížnej série „Grand Prix“ (Linz 2015, Finále juniorskej „Grand Prix“ 2015 a 2016) a dvojnásobnými juniorskými majstrami Česka.
Kariéra
Narodila sa v českom meste Nymburk, odkiaľ sa rodina presťahovala do Lysej nad Labem. Korčuľovať začala ako šesťročná na podnet učiteliek v materskej škole. Spočiatku trénovala ako sólistka, ako jedenásťročnú ju ale spojila trénerka Eva Horklová s rovesníkom Martinom Bidařom pre ktorého hľadala vhodnú partnerku. Okrem súťaženia v kategórii športových dvojíc obaja pokračovali aj v súťažiach jednotlivcov. Predovšetkým Dušková dosahovala aj ako sólistka výborné výsledky (juniorská majsterka Česka, tretie miesto na seniorských majstrovstvách Česka). Nakoniec sa však rozhodli naplno venovať príprave na súťaže športových dvojíc.
Partnerstvo s Martinom Bidařom
Medzinárodnú juniorskú kariéru Dušková s Bidařom odštartovali v sezóne 2013/2014. Na oboch súťažiach série „Grand Prix juniorov“ sa umiestnili v prvej desiatke - v Košiciach v septembri 2013 obsadili 8. miesto, v októbri v Ostrave skončili na 6. mieste. Kvalifikovali sa na svoje prvé juniorské majstrovstvá sveta a skončili na desiatej priečke. Na svetovom šampionáte v bulharskej Sofii štartovala Dušková aj v sólovej kategórii žien, pričom skončila tridsiata druhá.
V októbri 2017 si poranila koleno pri páde na ľad. Dokázala sa však pripraviť na februárové olympijské hry 2018 v Pchjongčchangu, kde bola členkou českej výpravy. S Bidařom obsadili 14. miesto a na marcových majstrovstvách sveta v Miláne vybojovali jedenáste miesto. Na konci apríla 2018 spoločne oznámili ukončenie spolupráce, lebo Bidař chcel v novom olympijskom cykle trénovať viac v zahraničí, kým Dušková s ohľadom na štúdium zostala v Prahe. V roku 2019 sa stal jej partnerom Radek Jakubka, s ním však už neabsolvovala žiadne profesionálne preteky.
V júni 2020, ako dvadsaťročná, oznámila ukončenie profesionálnej kariéry pre dlhodobé zranenia, najmä trikrát operované pravé koleno. Poslednými pretekmi sa tak stala jazda na zimnej olympiáde 2018. Rozhodla sa zamerať na štúdium všeobecného lekárstva na 1. lekárskej fakulte Univerzity Karlovej na ktoré nastúpila v akademickom roku 2019/2020.
S Martinom Bidařom
náhľad|Dušková s Bidařom na Zimných olympijských hrách mladých 2016 v [[Lillehammeri]]
Ophiophagus
Ophiophagus (po slovensky kobra alebo okuliarnik) je rod hada z čeľade koralovcovité (Elapidae), ktorý sa staršie zaraďoval pod rod Naja. Jeho jediným druhom je kobra kráľovská alebo okuliarnik kráľovský (lat. Ophiophagus hannah), ktorá dorastá do dĺžky až a je najdlhším jedovatým hadom na svete. Vyskytuje sa v južnej a juhovýchodnej Ázii.
Opis
Kobra kráľovská je štíhla s hladkými šupinami. Dorastá do dĺžky 3 až a váži okolo. Vie dobre plávať. V zajatí sa dožíva vyše 20 rokov. Dospelé jedince majú svetlohnedú farbu, mláďaťa sú sfarbené tmavšie a majú pozdĺž chrbta bledý lem.
Správanie
Kobra kráľovská žije hlboko v pralese a často sa zdržiava neďaleko vody. Stretu s človekom sa vyhýba, ale bolo zaznamenaných niekoľko prípadov uhryznutia týmto hadom. Had v ohrození vztýči prednú tretinu tela do výšky asi 1,5 metra, roztiahne úzku „kapucňu“ a vyrazí dopredu, uštipnúť sa pokúša málokedy.
Výskyt
Obýva južnú a Juhovýchodnú Áziu, jeho výskyt je známy z Bangladéša, Mjanmarska, Kambodže, Číny, Indie, Andamanských ostrovov, Nepálu, Singapuru, Laosu, Thajska, Vietnamu, Malajzie a Filipín.
Potrava
Špecializuje sa na lov iných hadov. Ako vypovedá jej rodové meno Ophiophagus, ktoré znamená požierač hadov. Jej hlavnou potravou sú hlavne užovky, pytóny, kobry i menší príslušníci jej druhu. Zriedkavo loví aj hlodavce, jašterice a vtáky.
Rozmnožovanie
Samice kladú 21 – 40 vajec, zväčša do kôp odumretej vegetácie. Obaja rodičia ich strážia až do vyliahnutia mláďat. Aj keď je to pre hady netypické, kobry kráľovské sú prinajmenšom dočasne monogamné. Počas obdobia rozmnožovania sa samec a samica zdržiavajú spolu.
Rod
Rod Ophiophagus je monotypický, kobra kráľovská je jediným členom tohto rodu. Prvýkrát kobru kráľovskú vymedzil do tohto rodu nemecký zoológ Albert Günther v roku 1864.
Historická antropológia
Historická antropológia je subdisciplínou dvoch vied o človeku – histórie a antropológie. Historici historickej antropológie sa zaoberajú analýzou a interpretáciou konania a myslenia človeka alebo menších sociálnych skupín v minulosti, často s použitím metódy mikrohistorického výskumu.
Charakteristika
Historická antropológia vzišla najmä z kultúrnej a sociálnej antropológie, ktoré sú dnes v západnej Európe vnímané ako jedna navzájom prepojená subdisciplína antropológie. Na rozdiel od kultúrnej a sociálnej antropológie, ktoré skúmali javy súčasnej ľudskej spoločnosti, je historická antropológia orientovaná vo svojom výskume smerom do minulosti.
Je možné povedať, že historická antropológia vidí (a učí historikov vidieť) minulosť inak, ako to bolo dosiaľ zvykom. Do popredia historickej analýzy stavia konkrétneho človeka, jednotlivca, prípadne menšie ľudské spoločenstvá, a nie spoločnosť ako celok. Nemusí ísť o konkrétneho, po mene známeho človeka (teda o nejakú historickú osobnosť, viac či menej známu z prameňov) – často je v centre pozornosti historických antropológov aj bližšie neznámy, bezmenný, alebo tzv. „nemý" človek (ako sa im v historických prácach metaforicky hovorí). Historickí antropológovia sa zaoberajú analýzou a interpretáciou jeho konania, správania, myslenia, analyzujú jeho systém hodnôt a názorové postoje, jeho pocity, túžby, radosti, úzkosti, prípadne vnímanie zmyslu života a smrti. Všetky tieto aspekty ľudského života sa historici historickej antropológie snažia interpretovať v rámci dobového spôsobu uvažovania o svete (historici by sa teda mali vystríhať pred vnášaním našich súčasných hodnotových a morálnych postojov do interpretácie minulých javov).
Metodika historickej antropológie
Pre metodiku historickej antropológie je dôležitý tiež interdisciplinárny prístup k výskumu predmetu bádania. Historické skúmanie z hľadiska historickej antropológie je totiž výsledkom prieniku viacerých vedných odborov a ich aplikovaných výskumných metód. Historickí antropológovia sa často inšpirujú postupmi etnografického, demografického, psychologického alebo socio-lingvistického výskumu.
Z metodologického hľadiska je veľmi využívaná metóda mikrohistórie, teda zameranie pozornosti historika/historikov na každodenný život a vzájomné vzťahy v rámci menších spoločenských jednotiek, skupín alebo komunít (sídliacich na menšom geografickom území), rôznych profesijných, náboženských a záujmových združení, prípadne aj etnických skupín (napr. židia, cigáni). Často sa touto metódou skúma a analyzuje život jednotlivcov, ich rôzne životné etapy, prípadne vybrané problémy, a to v kratšom chronologickom rámci. Mikrohistória neskúma dejinný vývoj týchto skupín, ani dejiny historických procesov (ako napríklad modernizácia) a štruktúr (ako napríklad vznik národa), zameriava pozornosť na malé, úzko špecializované problémy, ktoré však dáva do širších dejinných súvislostí. Je potrebné povedať, že aj veľké témy (makrohistoické problémy) sa dajú skúmať na mikrohistorickej báze: napríklad môžeme skúmať vplyv zavádzania strojovej (priemyselnej) výroby na zmenu sociálnych vzťahov v určitom meste alebo regióne. Dôležitým prínosom historickej antropológie ako novej subdisciplíny historickej vedy je rozšírenie tém a problémov, ktorým sa historickí antropológovia venujú. Ide o témy a problémy, ktoré boli v minulosti historikmi do veľkej miery prehliadané, pretože boli pokladané za neatraktívne, za „nízke“ alebo za „nehodné záujmu“.
Ondrej Bubniak
Ondrej Bubniak  (* 22. november 1924, Dúbrava) bol slovenský vojnový veterán. Umrel 17. marca 2023.
Život
Ondrej Bubniak sa narodil 22. novembra 1924 v Dúbrave v okrese Liptovský Mikuláš. Jeho rodina sa následne presťahovala do Francúzska, kde si jeho otec našiel prácu ako baník. Bubniakovci na dlhší čas zakotvili v mestečku Saint Leonard de Noblat. Ondrej Bubniak vyštudoval vo Francúzsku gymnázium. Za zásluhy v odboji dostala rodina Ondreja Bubniaka ponuku na francúzske občianstvo. Po skončení Druhej svetovej vojny jeho otec vážne ochorel, a tak sa celá rodina rozhodla vrátiť na Slovensko. Ondrej Bubniak sa zúčastnil osláv 70. výročia vylodenia spojencov v Normandii. Tam sa stretol so spolubojovníkmi, ale aj s britskou kráľovnou Alžbetou, americkým prezidentom Barackom Obamom a prezidentom Francúzskej republiky Francoisom Hollandom. 27. novembra 2015 mu bolo udelené francúzske štátne vyznamenanie Rad čestnej légie, V. triedyRytier. Týmto vyznamenaním mu Francúzsko vzdalo hold za to, že riskoval svoj život v boji za oslobodenie krajiny. Umrel 17. marca 2023.
Druhá svetová vojna
Do povstaleckých bojov vo Francúzsku sa zapojil ako 19-ročný. V roku 1944 sa pridal k francúzskym odbojárom a po vylodení Spojencov v Normandii vyhadzovali do povetria železničné a cestné mosty a bránili presunu nemeckých jednotiek k miestu vylodenia spojencov. Bol zaradený do Francúzskych vojenských síl vnútra (FFI - Forces françaises de l'intérieur). Zúčastnil sa oslobodzovania kraja Limousin, miest Limoges a St. Nazaire. Zúčastnil aj na oslobodzovaní väzňov zo zajateckých táboroch.
Internet vecí
náhľad|Kresba ilustrujúca internet vecí
Internet vecí (angl. Internet of things, skratka IoT) je v informatike označenie pre prepojenie zariadení/objektov/ľudí s internetom. Pri tomto type zariadení sa často využíva pripojenie Wi-Fi a/alebo Bluetooth. Prepojené zariadenie by malo byť najmä bezdrôtové a malo by priniesť nové možnosti vzájomnej interakcie nielen medzi jednotlivými systémami a tiež priniesť nové možnosti ich ovládania, sledovania a zabezpečenie pokročilých služieb.
Problémom však sú rôzne existujúce štandardy pre komunikáciu rôznych skupín výrobcov, medzi ktoré patria Open Interconnect Consortium (Intel, Samsung, Dell, Broadcom…), AllSeen Alliance (Cisco, LG, Microsoft, Qualcomm, Sharp…), Industrial Internet Consortium a OGC Sensor Web Enablement.
Príklady
Novo schválený protokol Bluetooth 4.2 definuje protokol 6LoWPAN, ktorým komunikujú „múdre žiarovky“. Ak bude televízor schopný nadviazať kontakt so žiarovkou, bude možné zaistiť optimálne nastavenie farebnej teploty svetla, ktorou žiarovka svieti vo vzťahu k aktuálnemu nastaveniu jasu a farebnej teploty obrazovky televízora. Vo výsledku tak zlepší používateľský zážitok.
V roku 2014 už môže inteligentná váha pomocou bezdrôtového prenosu oznámiť nameraný údaj aplikácii v mobilnom telefóne. Aplikácia môže mať vďaka vstavaným snímačom prehľad o denne nachodených krokoch, intenzite fyzickej aktivity (chôdza, beh, cvičenie), prekonanej vzdialenosti a prevýšení (pomocou pozičného systému GPS), cez športový náramok potom môže byť sledovaný tep, teplota tela i okolia, vlhkosť a podobne. Zo všetkých získaných údajov je potom možné človeku odporučiť zmenu intenzity záťaže, návštevu lekára, ale aj zdieľať všetko na sociálnych sieťach na zvýšenie motivácie a ďalšie povzbudenie.
Odhaduje sa, že v blízkej budúcnosti bude prepojených 200 miliárd zariadení a trhová hodnota sa odhaduje na 80 miliárd dolárov.
Tomáš Klíma
Tomáš Klíma (* 13. jún 1990, Ilava) je slovenský hokejový útočník. Hráva na pozícii centra. Je odchovancom klubu MHK Dubnica nad Váhom.
Klubový hokej
Tomáš Klíma začínal s hokejom v rodnej Dubnici nad Váhom, v klube MHK Dubnica nad Váhom, rovnako ako jeho dvojča Lukáš a ich o sedem rokov starší brat Jozef. So svojou dvojičkou Lukášom prestúpili z Dubnice nad Váhom už v dorasteneckom veku. Ich spoločné kroky smerovali pred sezónou 2006/07 do Česka do klubu HC Litvínov, kde hrali dorasteneckú extraligu. Sezónu 2007/08 začal v klube HC Litvínov už v juniorskom tíme, ale spoločne s bratom sa vrátili na Slovensko, kde sezónu dokončili v dorasteneckom mužstve klubu HK Dukla Trenčín. Nasledujúce dve sezóny odohral v Dukle Trenčín za juniorské mužstvo. V tej druhej, ktorou bola sezóna 2009/10 si už ale pripísal aj štarty v seniorských súťažiach. Za "A" mužstvo Dukly Trenčín nastúpil v 9 stretnutiach a ďalšie 3 zápasy odohral v 1. hokejovej lige v drese klubu HC Dukla Senica. Ďalšiu sezónu začal v Dukle Trenčín, ale spoločne s bratom Lukášom prestúpili do klubu HC Energie Karlovy Vary pôsobiace v Českej extralige. Počas sezóny vypomohol v piatich stretnutiach aj klubu SK Kadaň v Českej 1. hokejovej lige. Za HC Energie Karlovy Vary si zahral play-off aj v extralige a aj v extralige juniorov. Práve v play-off juniorskej extraligy sa stal najlepším strelcom, keď zaznamenal 6 gólov. V tejto sezóne si obliekol aj reprezentačný dres Slovenska v dvoch prípravných stretnutiach. Novú sezónu odohral striedavo za HC Energie Karlovy Vary v Českej extralige a HC Most v Českej 1. hokejovej lige. Sezónu 2012/13 začal ešte v klube HC Energie Karlovy Vary, ale dokončil ju v Dukle Trenčín. Tam odohral aj celú nasledujúcu sezónu. Pred sezónou 2014/15 podpísal zmluvu s klubom MHC Martin, kde sa opäť stretol so svojím bratom Lukášom. Obaja však v klube predčasne skončili. Nasledujúcu sezónu odohral za klub HKM Zvolen a pred sezónou 2016/17 podpísal zmluvu s klubom HC Košice.
Majstrovstvá ASEAN vo futsale mužov 2010
Majstrovstvá ASEAN vo futsale mužov 2010 bol v poradí 8. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 5.11. apríla 2010 v Hočiminivom Meste, vo Vietname, za účasti 5 tímov. Turnaja sa nezúčastnil dovtedajší jediný víťaz týchto majstrovstiev🇹🇭. Vietnam bol organizátorom subkontinentálneho šampionátu druhýkrát, keď hostil toto podujatie aj v roku 2009, rovnako v Hočiminovom Meste. Všetky zápasy sa odohrali v aréne Phú Thọ Indoor Stadium (vietnamsky Nhà thi đấu Phú Thọ) s kapacitou 5 000 divákov. Titul pri neúčasti Thajska získala 🇮🇩, ktorá vo finálovom stretnutí zvíťazila nad 🇲🇾. Víťazné družstvo dostalo za toto víťazstvo od národnej futbalovej federácie odmenu 44 400 US$.
Swan Song
Swan Song (slov. Labutia pieseň) môže byť:
Nový svetový poriadok
Nový svetový poriadok (po anglicky New world order či (The) New World Order) môže byť:
New World Order môže byť aj:
The New World Order môže byť aj:
Školské prázdniny
Školské prázdniny alebo prázdniny alebo zastarano vakácie je obdobie (iné než bežné víkendové dni), keď sa v školách nevyučuje.
LG Marquee
LG Marquee LS855 je smartfón, ktorý vyrábala spoločnosť LG Electronics. Predstavený bol v septembri a uvedený v októbri 2011.
Poháňa ho procesor s frekvenciou 1,0 GHz, kapacita vnútorného úložiska je 4 GB, rozšíriteľná microSD kartou do 32 GB a pamäť RAM je 512 MB.
Primárna kamera má 5 MP, sekundárna 2 MP. Batéria je odnímateľná typu Li-Ion s kapacitou 1500 mAh.
Peter Šišovský
Peter Šišovský (* 15. august 1991) je slovenský hokejový útočník. Hráva na pozícii pravého krídla. Je odchovancom klubu MHK Dubnica nad Váhom.
Klubový hokej
Peter Šišovský začínal s hokejom v Dubnici nad Váhom. Pred sezónou 2007/08 prestúpil z dorasteneckého mužstva MHK Dubnica nad Váhom do susedného Trenčína. Tam odohral sezónu v klube HK Dukla Trenčín za dorast, ale v 11 zápasoch už nastúpil aj v juniorskom tíme v juniorskej extralige. V 4 zápasoch nastúpil aj za juniorov MHK Dubnica nad Váhom v 1. juniorskej lige. Od novej sezóny sa stal hráčom klubu MHC Martin. Sezónu, ale začal v drese HK Orange 20, kde odohral 7 stretnutí. Potom sa vrátil do tímu MHC Martin, za ktorý, ale odohral v extralige len jeden zápas. V Martine hrával v juniorskom tíme. Počas sezóny vypomohol aj klubu MHK Dolný Kubín v 4 stretnutiach v 1. hokejovej lige. V tejto sezóne si obliekol aj reprezentačný dres Slovenska na Majstrovstvách sveta do 18 rokov, kde nastúpil v 6 stretnutiach. Novú sezónu začal opäť v tíme HK Orange 20, ale dokončil ju v juniorskom mužstve MHC Martin. Aj v tejto sezóne si pripísal niekoľko štartov za mužov MHC Martin v extralige a mužov MHK Dolný Kubín v 1. hokejovej lige. Sezóna 2010/11 sa niesla rovnako. Začal ju v HK Orange 20 a dokončil ju v juniorskom tíme MHC Martin, za ktorý si zahral aj play-off. Za mužov MHC Martin nastúpil v extralige v siedmych dueloch. Aj v tejto sezóne si obliekol reprezentačný dres Slovenska. Na Majstrovstvách sveta juniorov nastúpil na 6 zápasov. Od sezóny 2011/12 sa stal už stabilným členom kádra mužov MHC Martin v extralige. V tejto sezóne si zahral aj za HC Slovan Bratislava v 4 zápasoch na turnaji European Trophy, kde zaznamenal dva góly. Pred sezónou 2012/13 podpísal zmluvu s klubom HK Dukla Trenčín. V priebehu sezóny, ale prestúpil do klubu ŠHK 37 Piešťany. Sezónu 2013/14 začal v Piešťanoch, ale pre zmenu sa zase vrátil do Dukly Trenčín. Nasledujúce dva ročníky odohral v jej drese. V úvode sezóny 2016/17 bol bez zmluvy a preto podpísal zmluvu s klubom HK 95 Považská Bystrica v 1. hokejovej lige. V priebehu sezóny prestúpil v rámci rovnakej ligy do klubu Penguins Prešov. Následne mu prišla ponuka s extraligového HKM Zvolen a Peter Šišovský sa tak vrátil v prebiehajúcej sezóne do Slovenskej extraligy.
Rauni Magga Lukkari
Rauni Magga Lukkari (* 30. september 1943, Vetsikko, obec Utsjoki, Fínsko) je fínska poetka a prekladateľka.
Život
Narodila sa ako najmladšia z 13 detí v Utsjoki vp Fínsku v roku 1943, ale dlhé roky žije v Tromsø, v Nórsku. V rokoch 1962 až 1980 pracovala ako nezávislá novinárka v nórsko-fínskom rozhlase a fínskych novinách. V roku 1980 sa presťahovala do Tromsø, kde pracovala ako učiteľka a neskôr sa z nej stala spisovateľka a prekladateľka na voľnej nohe. Do roku 2000 bola vedúcou združenia Sámskych spisovateľov. Od roku 2001 sa potom stala riaditeľkou Nordnorsk kulturråd a od roku 2002 vedie svoje vlastné nakladateľstvo „Gollegiella“, vďaka čomu boli zverejnené dvojjazyčné sámske audioknihy. V súčasnosti je R. M. Lukkari vydatá, žije v Tromsø a má tri deti.
Je lídrom medzi sámskymi poetmi a píše severnou sámčinou. Jej debutové dielo Jienat vulget bolo publikované v roku 1980.
Nórsky preklad jej poetickej zbierky Losses beaivegirji (1986) bol nominovaný na Literárnu cenu Severskej rady v roku 1987.
Dielo Arbeeadni vyhralo prvú cenu v Sámskej beletrii. R. M. Lukkari píše taktiež divadelné hry pre sámske divadlo Beaivvás v Kautokeino, v Nórsku.
R. M. Lukkari v sámskej poézii
Zbierky básní od R. M. Lukkari sa zaoberajú spôsobmi zachovania sámskej identity. Je to hlavnou myšlienkou v jej tvorbe. Tak ako aj v prvej zbierke, Jienat vulget (1980), k mnohým témam, ktoré sa tu nachádzajú sa vracia aj v neskorších dielach. V jej druhej knihe, Baze dearvan Biehtár (1981), je sámsku identitu možné badať zreteľnejšie: nachádza sa tu jeden súvislý rozprávač, počas celého deja o Biehtárovi, ktorý prestáva byť básnikom kvôli žene. Táto nová žena v Biehtárovom živote predstavuje inú kultúru a hodnoty. Obsah knihy rozpráva aj o bolesti spôsobenej Biehtárovou premenou v iného človeka. Taktiež vykresľuje jasný obraz problémov, ktoré môžu vzniknúť, keď dvaja ľudia z rozdielnych kultúrnych prostredí začnú spolu nažívať. Aj napriek tomu, že rozdiely nie sú väčšie než medzi sámskou a nórskou/švédskou/fínskou kultúrou.